
Møtebok fra avdelingsstyremøte ved 

avdeling for økonomi-, kommunal og sosialfag

Dato: 21.03.01
Kl.09.00-12.30

Til stede:





Eksterne representanter:
Mona Sandbæk







Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Magid Al-Araki


Ragnhild Hansen


Tor Høst


Mons Oppedal


Sigrid Wangsness




Administrasjonens representant:
Eva Groth Sitter




Studentrepresentanter:
Rune Bjerkestrand


Nicolay Moulin


Eleni Sikkut Pedersen




Direktør:
Geir Finnsen




Protokoll:
Tore Vogt

Irene Levin, Ragnvald Thilesen hadde meldt forfall. Mons Oppdal møtte for Irene Levin. Thilesen's vararepresentant Tore Abrahamsen hadde også meldt forfall.

Tirsdag 20. mars ble det avholdt avdelingsstyreseminar om utkast til avdelingens strategiplan for 2001-2003, og avdelingens økomiplan.

Diskusjonen av strategiplan ble organisert i følgende underpunkter a) formen på strategiplanen b) Generelle del av strategiplanen c) underpunktene i strategiplanen og d) forslag til avdelingens økonomiplan.

Sak 14/01: Ny handlingsplan for likestilling ble sendt medlemmene pr. e-post, og delt ut på avdelingsstyreseminaret.

Formen på strategiplanen

Avdelingsstyret var tilfreds med at utkast til plan var så konkret, og at det var skille mellom kortsiktige og langsiktige mål, selv om dette skillet kan være problematisk i mange tilfeller. Noen av målene kan defineres som både kortsiktige og langsiktige. 

Det ble stilt spørsmål om prosessen videre. Intern høringsrunde er en mulighet.

Generelle del

· Det var savnet et eget punkt om likestillingsarbeid ved avdelingen

· I og med at avdelingen har strukturert strategiplanen på en annen måte enn det høgskolen har gjort, ville det vært pedagogisk om det var referert til punkter i høgskolens strategiplan i vår tekst

· Det bør tilføyes et eget punkt om evaluering av eksamensordningene ved avdelingen.

· Ordet "satsningsområde" bør fjernes fra avsnittet om FoU og eventuelt byttes ut med et mer hensiktsmessig uttrykk.

· Det bør tilføyes et punkt om bedre oppfølging av 1. års studenter. 

· Avdelingen bør synliggjøres mer ved aktuelle begivenheter. Det bør etableres et apparat for å fange opp arrangementer med temaer som er aktuelle for avdelingen.  

Strategiplan for de enkelte enheter

Kommunalkandidatutdanningen

· Det savnes en nærmere beskrivelse av planene om etablering av et masterstudium, kostnader og hvordan dette kan gjennomføres.

· Ny stilling, 20% Professor II, for utvikling av masterstudie foreslås finansiert fra oppdragsvirksomhet.

Barnevernspedagogutdanningen

Følgende mål er også langsiktige, ved siden av de kortsiktige:

· Omstilling til ny lærerrolle

· Implementering av ny fagplan

· Rekruttering av nye studentgrupper

· Internasjonalisering

Det ble anmodet om at målformuleringene mellom barnevernspedagogutdanningen og sosionomutdanningen ble samkjørt, slik at likheter og forskjeller ble mer tydelige.

Punktet "rekruttering av nye studentgrupper- gutter/minoritetsspråklige studenter" endres til "rekruttering av nye studentgrupper- menn/ minoritetsspråklige studenter".

Punktet om videreføring av kontakten med yrkesfeltet og internasjonalt arbeid slettes, da vi allerede har gode rutiner i dette arbeidet.

Sosionomutdanningen

· Utvikling av IKT-baserte fjernundervisningsopplegg flyttes til langsiktige mål.

· Samkjøring av målformuleringer med barnevernspedagogutdanningen 

Økonomiutdanningen

· Punktet om opprettholdelse av det høye nivået på utviklingsarbeidet innen internasjonalisring kan sløyfes da vi allerede har tilfredsstillende aktivitet på dette området.

· Det bør føyes inn et punkt om styrking av referansegruppene.

· Mer effektiv organisering av FoU-tid, herunder bruk av tidskontoordninger.

Hovedfaget i sosialt arbeid

· Punktet om samarbeidsaktiviteter med institutt for sosialt arbeid ved NTNU flyttes opp under punktet om forberedelse av søknad om forlengelse av samarbeidsavtalen med NTNU.

· Langsiktige målet endres til "Bidra til kunnskapsproduksjon i faget sosialt arbeid"

Nestsiste punktet oppstykkes i to underpunkter:

· Forbedring av hovedfagets websider

· Økt bruk av IKT i kontakt med studentene

Det oppføres et tilleggspunkt om forbedring av studieprogresjonen.

Etter- og videreutdanninger

Det skal opprettes et eget EVU-utvalg for å koordinere og utvikle avdelingens EVU-innsats.

Sosialforsk

· Det må undersøkes om navnet "international social welfare" skal endres til "international comparative sosial policy".

· Setningen " mer formalisert avtale med Oslo kommune" endres til " formalisere og utvikle avtale med sosial og barnevernstjenesten i Oslo kommune".

Administrasjonen

· Det er viktig å kartlegge administrative konsekvenser av nye tiltak. Ved alle framtidige saksframlegg bør det være med eget punkt om administrative konsekvenser.

· Fristilling av hovedfaget i sosialt arbeid vil medføre ekstra behov for administrative ressurser.

Spesielle områder

FoU

· Langsiktige og kortsiktige mål bytter plass'

· "ved" setninger omformuleres

Internasjonalisering

· De konkrete landene strykes under strekpunkt 2

· Det ble etterlyst mer informasjon om CIF-programmet

IKT

· Ved en feil ble et gammelt dokument integrert i forslag til strategiplan for IKT. Det gamle forslaget var imidlertid på noen punkter bedre enn det riktige forslaget, og punktene under IKT-utvalgets oppgaver foreslås delt opp i 3 øverste punkter som langsiktig mål, og de 4 nederste punktene som kortsiktige mål.

· Det ble etterlyst oversikt over resultater av avdelingens IKT-innsats. Slik rapport blir framlagt på et senere avdelingsstyremøte. Kompetanseoversikt på IKT-området er under utarbeidelse.

· Tilføye nytt mål om å lage en konkret handlingsplan for IKT-arbeidet

Økonomiplan

· Økonomiplanen bygger for snevert på studenttall, og tar for lite hensyn til FoU-aktivitet. Resultatindikatorer på FoU er totalt fraværende. Stortingsmeldingen om høyere utdanning signaliserer at høgskolen også skal få en delbevilgning som følge av forskningsinnsats. Budsjettildeling ser i framtiden ut til å bli basert mer på vekttallsproduksjon enn på studentplantall.

· Viktig å legge vekt på at det koster mer å drive mindre utdanninger enn større utdanninger.

· Det må tas hensyn til at noen utdanninger har flere førstestillinger enn andre. Det vil naturlig medføre større kostnader pr. student

· Det er ikke tilstrekkelig med ressursoverføring til utdanninger med lav FoU-produksjon for å øke deres FoU-innsats, det bør ligge en plan for hvordan disse utdanningene vil bruke økte bevilgninger til økt FoU-innsats

· Det er viktig at det stilles krav til utdanninger som får økt ressurstilførsel.

· Det må tas hensyn til dagens bemanning ved vurdering av ressurstilførsel. Det er ikke lett å si opp ansatte, og det er viktig å få til en så optimal faglig heldekkende stab på hver utdanning.

· Utarbeidelse av arbeidsplan for den enkelte ansatte må gjøres mer seriøst for å utnytte ressursene optimalt, og for å sikre tid til FoU-produksjon for den enkelte ansatt

· Det bør stilles som betingelse for økonomisk støtte til deltakelse på internasjonale konferanser at den enkelte ansatte fremlegger papers

· Det bør jobbes med å øke avdelingens inntekter. Enhetene ved avdelingen som har frembrakt disse inntektene bør få en andel av disse.

· Nåværende eksamensordninger bør vurderes med tanke på pedagogisk hensiktsmessighet og kostnadsbesparelse.

SAK 08/01: meldinger og referatsaker

a) Møtebok fra avdelingsstyremøtet 18.desember.

Vedtak:
Møteboka godkjennes

09/01: Årsplaner for 2001

Generelle kommentarer

· Det bør neste gang lages en felles mal for årsplaner for de enkelte enhetene

· Målformuleringene bør bli tydeligere.

· Det savnes økt vektlegging av EVU-innsats på grunnutdanningene med unntak av kommunalkandidatutdanningen

Administrasjonen

· I punkt 3.2.4 tilføyes det "blant annet bærbare videokanoner"

Barnevernspedagogutdanningen

· Oppmøtetall for DBU høsten 2000 er ikke beskrevet, oppmøtetallene for høsten 2000 gjelder bare HBU

· Det bør legges til rette for tidskontoordning (side 2)

Kommunalkandidatutdanningen

· Det ble foreslått å sette ned utvalg for markedsføring.

Sosionomutdanningen

· Det må foretas språkvask av navn på de ulike enhetene ved avdelingen

Økonomiutdanningen

· Ikke enighet om at studentene har bra tilgang på PC-utstyr (side 2)

· Utdanningen bør kritisk vurdere setningen om at vi stort sett er fornøyd med lokaliseringen i P56 (side 2)

· Setningen "et problem i markedsføringen av økonomiutdanningen er at høgskolen i Oslo og dens faglige tilbud er for lite kjent" sløyfes.

Etter- og videreutdanning

· Årsplanen er forsinket pga sykdomsfravær, og blir presentert seinere.

· Det ønskes framlagt en samlet oversikt over etter- og videreutdanningstilbudene, og de økonomiske fordelene knyttet til disse. Dette presenteres sammen med sak om opprettelse av EVU-utvalg, og mandat for utvalget.

· Det forutsettes utarbeidet en handlingsplan for EVU-området ved avdelingen.

Vedtak:

Årsplanene får i hovedsak avdelingsstyrets tilslutning. Dekan i samarbeid med direktør får fullmakt til å foresta endringene etter avdelingsstyrets innspill.

10/01: fordelingen av budsjettrammen 2001

· Det ble poengtert at det nødvendigvis ikke er store innsparingsmuligheter ved omlegging av eksamen
· Det ble påpekt at det er behov for større utredningskompetanse i administrasjonen
Vedtak:

1. Det lyses ut en ledig stilling innen hovedfaget i sosialt arbeid

2. Det lyses ut en stilling på økonomiutdanningen. Timelærerbudsjettet på økonomiutdanningen reduseres med kr. 57.000.

3. Det lyses ut en saksbehandlerstilling i administrasjonen

4. Det legges inn en halv ny stilling innen barnevernspedagogutdanningen. Timelærerbudsjettet på barnevernspedagogutdanningen reduseres med kr. 29.000

5. På strategipotten foretas følgende endringer:

· "Avdelingsdager, personalseminar og kultur" reduseres med kr. 20.000

· Profilering  og rekruttering økes med kr. 20.000

· "Diverse til strategitiltak økes med kr. 100.000

6. De budsjetterte, samlede kostnadene for 2001 økes med kr. 479.000 til kr. 47.128.000

7. Disponibelt overskudd reduseres med kr. 479.000 til kr. 1.770.000

sak 11/01: rangeringsregler ved søknad om overflytting/ innpassing etter 1./2. studieår i økonomiutdanningen 

· Det bør vurderes om Tekst i pnkt 2 om "attestert dokumentasjon om generell studiekompetanse/realkompetanse" skal sløyfes.

· Pnkt 6 endres til: "Søknader om innpassing vurderes individuelt ved avdelingen når studieopplegget ved den institusjonen det søkes fra, avviker fra det gjeldende opplegg ved Høgskolen i Oslo.

Vedtak: 

Avdelingsstyret vedtar rangeringsreglene ved vurdering av søknader om overflytting/ innpassing etter 1./2.studieår i Økonomiutdanningen som en prøveordning for opptak til studieårene 2001/2002og 2002/2003 med de merknader som framkom på avdelingsstyremøtet. Ordningen skal evalueres høsten 2002 og legges fram for avdelingsstyret.

sak 12/o1: endring av navn på halvårskurs i "programproduksjon for tv og video" til "filmfortelling og digital videoproduksjon"

Vedtak:

Avdelingsstyret gir fullmakt til å fastsette det navn som er hensiktsmessig for dette kurset

sak 13/01: endring av eksamensform i høyere utdanning

· Det ble påpekt at ved hjemmeeksamen er utlevering av oppgaver kl. 10.00, og innlevering av oppgaver kl. 10.00 den gjeldene dag. Datoer for eksamensavviklingen må endres i henhold til dette.

Vedtak:

Avdelingsstyret godkjenner at den skriftelige 8-timers dagsprøven i høyere utdanning i familieterapi gjøres om til en tre dagers hjemmeoppgave som en prøveordning for inneværende studentkull. Det ble påpekt feil i datoene

sak 14/01: Handlingsplan for likestilling

· Under periodemål 1 endres strekpunktene 2 til:

-I fremtidig arbeid med fagplaner, studieplaner og faglitteratur på alle nivåer- grunnutdanninger, hovedfag, etter- og videreutdanning- bør det der det er relevant  synliggjøres og konkretiseres hvordan kjønn tematiseres i undervisningen. Herunder skal det obligatoriske pensum inkludere lærerstoff som problematiserer kjønn der det er relevant. 

· Under omtalen av periodemål 3 bør det i 1.avsnitt i uttalelsen tilføyes at menn er i flertall også blant professorer.

· Under periodemål 3 endres 1.strekpunkt til:

-Utlysningstekster skal i størst mulig grad rettes mot det underrepresenterte kjønn på det aktuelle stillingsnivå.

· Strekpunkt 1 under periodemål 4 endres til:

· Forutsatt like kvalifikasjoner og at fagområdet er relevant bør kvinner foretrekkes ved nytilsettinger i professorater.

Vedtak:

Avdelingsstyret gir dekan og administrativ leder fullmakt til å formulere høringsuttalelsen på grunnlag av framlagte forslag og drøftinger i avdelingsstyremøtet.

Eventuelt

Det ble foreslått å utrede rutiner på at hver enkelt lærer skal sette opp mål for undervisningen, hvordan og når de har tenkt å oppnå målene, og evaluering om målene er oppnådd. Det ble også foreslått at evaluering av målene blir fremlagt på fellesmøte mellom lærere og studieleder. Saken ble ikke realitetsbehandlet. Forslaget tas med i vurderingene av aktuelle tiltak med sikte på bedring av studiekvalitet. Om ønskelig må forslaget fremmes som egen sak for avdelingsstyret.

Neste møte: tirsdag 15.05 

29.03.01

Gunnar Engelsåstrø







Geir Finnsen

dekan









direktør

